b'\n_START_ARTICLE_\nVeljko \xc4\x86urin\n_START_PARAGRAPH_\nVeljko \xc4\x86urin (Gdinj, 17. studenoga 1925. - ), hrvatski emigrantski knji\xc5\xbeevnik. Pisao je pjesme, crtice, eseje i novele i jedan roman.\n_START_SECTION_\n\xc5\xbdivotopis\n_START_PARAGRAPH_\nRodio se je u Gdinju na otoku Hvaru. U rodnemu Gdinju zavr\xc5\xa1io osnovnu. U Splitu zavr\xc5\xa1io gimnaziju. U Splitu po\xc5\xa1ao na studij na Trgova\xc4\x8dkoj akademiji. Ratnoporatne neda\xc4\x87e prekinule su mu studij. Smjesta je koncem rata napustio hrvatsku domovinu i oti\xc5\xa1ao u izbjegli\xc5\xa1tvo. Prvu je godinu bio po logorima u Italiji. Po izlasku iz izbjegli\xc4\x8dkih logora kretao se kao slobodni gra\xc4\x91anin boravio u Rimu. Zatim je 1948. odselio u Buenos Aires, u Argentinu. 1956. godine je na Novom Zelandu, u Aucklandu, koji mu je postao \xc5\xbeivotnim odredi\xc5\xa1tem. Zaposlio se na mjestu knjigovo\xc4\x91e i poslije je bio administrativni upravitelj u ve\xc4\x87em trgova\xc4\x8dkom poduze\xc4\x87u. \xc4\x8cim je oti\xc5\xa1ao u emigraciju bavio se i knji\xc5\xbeevnim radom. Djela je objavio u hrvatskim iseljeni\xc4\x8dkim publikacijama. Suradnik Hrvatske revije i Na pragu sutra\xc5\xa1njice, revije Ante Cilige.'